wickkiey/tamil-wikipedia-markdown huggingface dataset:
# குத்துக்கல்வலசை



**குத்துக்கல்வலசை** (*Kuthukalvalasai*) இந்தியாவின் தமிழ்நாடு தென்காசி மாவட்டத்தில் தென்காசி வட்டத்தில் இருக்கும் ஒரு கிராமமாகும். குத்துக்கல்வலசை கிராமம் மேற்குத் தொடர்ச்சி மலை அடிவாரத்தில் இயற்கை எழில் பொங்கும் சுற்றுச்சூழலில் அமைந்துள்ளது. குற்றாலம் அருவிகள் இக்கிராமத்தின் அருகாமையில் உள்ளதால் இது சுற்றுலா பயணிகள் அதிகம் வருகை தரும் ஒரு நகரமாக தென்காசி அமைந்துள்ளது. இவ்வூர் பருவ மழைத் தூறலுக்குப் பெயர் போனது. மக்கள் இதை சாரல் மழை என்றும் அழைப்பதுண்டு.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 143&nbsp;மீட்டர் (469&nbsp;அடி) உயரத்தில் இருக்கின்றது.  

தென்காசி புதிய வட்டார போக்குவரத்து அலுவலகம் இங்கு (மதுரை ரோட்டில்) அமைந்துள்ளது. இவ்வலுவலகம் 2013 வருடம் முதல்வர் ஜெயலலிதா துவங்கி வைத்தார்.  

## கல்வி நிறுவனங்கள்
### கல்லூரிகள்
- செயின்ட் மேரி கல்லூரி.

### பள்ளிகள்
- ஆர்.சி.தொடக்க பள்ளி
- ஸ்பெக்ட்ரம் மெட்ரிக் பள்ளி.
- ஆக்‌ஸ்போர்டு மெட்ரிக் பள்ளி.

## வங்கிகள்

- இந்தியன் ஓவர்சீஸ் வங்கி, குத்துக்கல் வலசை
- தமிழ்நாடு மெர்கண்டைல் வங்கி, குத்துக்கல் வலசை

## அருகிலுள்ள சுற்றுலா தலங்கள்
- **குத்துக்கல்** - குத்துக்கல்வலசை (தென்காசியிலிருந்து திருமலைக் கோவில் செல்லும் சாலையில் உள்ளது).
- உலக அம்மன் கோவில் (தென்காசி).
- குற்றாலம் அருவி மற்றும் மலை பகுதிகள்.
- மௌன சாமி மடம் (குற்றாலம்).
- திருமலைக் கோவில்.
- குண்டாறு நீர்த் தேக்கம் (செங்கோட்டை).
- அடவிநயினார் நீர்த்தேக்கம் (மேக்கரை).
- அச்சங்கோவில் (கேரள மாநிலம்).
- ஆரியங்காவு (கேரள மாநிலம்).

## கோயில்கள்
- தென்காசி காசி விஸ்வநாதர் திருக்கோயில்.
- உலக அம்மன் கோயில்.
- குலசேகரநாதர் கோயில்.
- திருமலைக் கோவில்.
- **குத்துக்கல்** ராமர் கோயில்.
- **குத்துக்கல்** அனுமான் கோயில்.
- குற்றாலநாதர் திருக்கோவில், குற்றாலம்
அருள்மிகு சைவகாளியம்மன் கோவில் குத்துக்கல்வலசை  

## அருகே இருக்கும் கிராமங்கள்
- அய்யாபுரம்.
- கனக்கபிள்ளைவலசை.
- இலத்தூர்.
- வேதம்புதூர்
- இலஞ்சி உட்பட பல கிராமம் உள்ளன.

## பகுதிகள்
- அண்ணா நகர் (மதுரை ரோடு).
- மௌன சாமி நகர் (ஆர் டி ஓ அலுவலகம் கிழக்கு)
- காமராஜ் நகர் (மதுரை ரோடு)
- பாரதி நகர் (குற்றாலம் ரோடு)
- திரு நகர் (குற்றாலம் ரோடு)
- சிவந்தி நகர் (தென்காசி ரோடு).
- கே ஆர் காலனி (தென்காசி ரோடு)
- கௌரி நகர்

## போக்குவரத்து
### தொடருந்துகள்
- சென்னையிலிருந்து செங்கோட்டை செல்லும் பொதிகை விரைவு புகைவண்டி தினமும் உண்டு.
- மதுரையிலிருந்து செங்கோட்டை (வழி - விருதுநகர், சிவகாசி, ஸ்ரீவில்லிபுத்தூர், இராஜபாளையம், சங்கரன்கோவில், கடையநல்லூர்) வரையான புகைவண்டி தினசரி காலை, மதியம், மாலை என மூன்று வேளைகளும் உள்ளது.
- திருநெல்வேலியிலிருந்து செங்கோட்டை (வழி - பேட்டை, சேரன்மாதேவி, வீரவநல்லூர், அம்பாசமுத்திரம், ஆழ்வார்குறிச்சி, பாவூர்சத்திரம்) வரையான புகைவண்டி தினசரி நான்கு பயணிகள் ரயில் சேவைகள் உள்ளது.

### பேருந்துகள்
இங்கிருந்து திருநெல்வேலி, தூத்துக்குடி, திருச்செந்தூர், அம்பாசமுத்திரம், பாபநாசம், செங்கோட்டை, சங்கரங்கோவில், கோவில்பட்டி, இராஜபாளையம், மதுரை, தேனி, குமுளி, விருதுநகர், திருப்பூர், சென்னை, கோயம்புத்தூர் எனத் தமிழ்நாட்டின் ஏனைய பகுதிகளுக்கு செல்ல அரசு மற்றும் தனியார் பேருந்துகளும், கேரள மாநிலத்தின் முக்கிய நகரங்களுக்கும், பெங்களூரு, திருப்பதி, பாண்டிச்சேரி போன்ற வெளிமாநில நகரங்களுக்கும் பேருந்து வசதி உள்ளது.  

### வானூர்தி
இவ்வூருக்கு அருகிலுள்ள விமான நிலையங்கள்:  
- மதுரை (சிற்றுந்தில் 4 மணி நேரம்)
- திருவனந்தபுரம் (சிற்றுந்தில் 4 மணி நேரம்).
- வாகைக்குளம்-தூத்துக்குடி
# வலைவாசல்:பௌத்தம்/சிறப்புப் படங்கள்

இது விக்கிப்பீடியாவிலுள்ள சிறப்புப் படங்களைக் கண்டறிந்து தகுந்த விளக்கமளித்து விக்கிப்பீடியா வைணவ வலைவாசலில் காட்சிபடுத்தும் திட்டமாகும்.  

இப்பகுதியிலுள்ளவை விக்கிப்பீடியாவின் வைணவ வலைவாசலின் ஒரு பிரிவான சிறப்புப் படம் என்ற பகுதியில் காட்சிப்படுத்தப்பட்டவை.  

தாங்களும் இந்து சமய வலைவாசலில் காட்சிப்படுத்துவதற்கான சிறப்பு படத்தினை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  

## வடிவ உள்ளீடு
<pre>  

</pre>  

## காப்பகம்
## 1
வலைவாசல்:பௌத்தம்/சிறப்புப் படம்/1  

## 2
வலைவாசல்:பௌத்தம்/சிறப்புப் படம்/2  

## 3
வலைவாசல்:பௌத்தம்/சிறப்புப் படம்/3  

## 4
வலைவாசல்:பௌத்தம்/சிறப்புப் படம்/4  

## 5
வலைவாசல்:பௌத்தம்/சிறப்புப் படம்/5  

## 6
வலைவாசல்:பௌத்தம்/சிறப்புப் படம்/6  

## 7
வலைவாசல்:பௌத்தம்/சிறப்புப் படம்/7  

## 8
வலைவாசல்:பௌத்தம்/சிறப்புப் படம்/8  

## 9
வலைவாசல்:பௌத்தம்/சிறப்புப் படம்/9  

## 10
வலைவாசல்:பௌத்தம்/சிறப்புப் படம்/10  

## பரிந்துரைகள்
# வலைவாசல்:பௌத்தம்/வலைவாசல்கள்

<div id:"தொடர்புடைய வலைவாசல்கள்"></div>  
| இந்து சமயம்
rect 0 0 1000 750 இந்து சமயம்
desc </imagemap></div> | சைவம்
rect 0 0 1000 750 சைவம்
desc </imagemap></div> | சாக்தம்
rect 0 0 1000 500 சாக்தம்
desc </imagemap></div> | கௌமாரம்
rect 0 0 1000 500 கௌமாரம்
desc </imagemap></div> | வைணவம்
rect 0 0 1000 750 வைணவம்
desc </imagemap></div> | rect 0 0 1000 500 காணாபத்தியம்
desc </imagemap></div> |  |
| --- | --- | --- | --- | --- | --- | --- |
| **இந்து சமயம்** | **சைவம்** | **சாக்தம்** | **கௌமாரம்** | **வைணவம்** | **காணாபத்தியம்** | }<noinclude> </noinclude> |
# ஜெர்மன் கடற்பறவை



**ஜெர்மன் கடற்பறவை** (Heermann's Gull) அமெரிக்க ஐக்கிய நாடு கலிபோர்னியா வளைகுடாப் பகுதி, மெக்சிக்கோ, பிரிட்டிசு கொலம்பியா போன்ற இடங்களின் கடற்கரையோரம் காணப்படுகிறது. பொதுவாக இப் பறவைகள் கடற்கரைகளின் அருகில் அல்லது கடலுக்குள் வெகுதூரத்திலும் மிகவும் அரிதாக உள்நாட்டிலும் காணப்படுகின்றன. இவைகள் பெரும்பாலும் கடற்கரை ஓரங்களில் காணப்படுகின்றன. உள்நாட்டுக்குள் அரிதாகவே வருகின்றன.  

## விளக்கம்
**ஜெர்மன் கடற்பறவை** மற்ற கடற்பறவைகளைவிட வித்தியாசமாக உள்ளது. வளர்ந்த பறவை சாம்பல் நிறத்திலும், கருமையான சாம்பல் சிறகுகளுடனும், வால் பகுதியின் முனை வெள்ளை நிறத்திலும் காணப்படுகிறது. இதன் அலகுப்பகுதி சிகப்பு நிறத்தில் கருப்பு கலந்து காணப்படுகிறது. இப்பறவைகளில் வளர்ந்த பறவைகளின் தலைப்பகுதி சாம்பல் நிறத்திலும், இளம் பறவையின் தலைப்பகுதி வெள்ளை நிறத்திலும் காணப்படுகிறது.  

## பரவல்
கலிபோர்னியா பகுதியில் அமைந்துள்ள கலிபோர்னியா வளைகுடா, பாகா கலிபோர்னியா போன்ற தீவுப்பகுதியில் ஏராளமான பறவைகளைக் காணமுடிகிறது. இனப்பெருக்கத்துக்குப் பின் குவாத்தமாலா, பிரிட்டிசு கொலம்பியா போன்ற இடங்கள் வரை பரவிச் செல்கின்றன.  
சொனொரா பகுதில் உள்ள கடல் பகுதி]]  

## பழக்கம்
இப்பறவையினம் பொதுவாகப் கூட்டமாக தரைப்பகுதியில் கூடு கட்டி வாழுகிறது. 100 சதுரடிப்பகுதியில் 110 கூடுகள் வரை காணப்படுகின்றன. இவை சாம்பல் நிறத்தில் பழுப்பு கோடுகள் உள்ளது போல் இரண்டு அல்லது மூன்று முட்டைகள் வரை இடுகின்றன.  
இப்பறவைகள் பொதுவாக மற்ற கடற்பறவைகளின் உணவைத் திருடி உண்ணும் பழக்கத்தைக் கொண்டுள்ளது, குறிப்பாக பழுப்புக் கீச்சான் (Brown Pelicans) போன்ற பறவைகளிடம் திருடி உண்கிறது.  

## வசிப்பு நிலை
1964ம் ஆண்டுகளில் மெக்சிக்கோ பகுதியில் ஸ்லா ரசா (Isla Rasa) பகுதியில் வனவிலங்கு சரணாலயமாக அறிவிக்கப்பட்டது. இதன் காரணமாக முட்டை சேகரிப்பவர்களிடமிருந்தும், இனப்பெருக்க காலத்தில் இடையூறு விளைவிப்பவர்களிடமிருந்து பறவைகளைக் பாதுகாக்க முடிகிறது. இப்பறவைகளின் இனப்பெருக்க காலங்களில் இங்குள்ள பல சிறிய தீவுகளில் பேரழிவு ஏற்படுத்தும் பழக்கங்கள் உள்ளது. இப்பறவையானது எல்நினோ கால ஓட்டத்தாலும் இந்த இனங்கள் பெரும் அழிவை சந்திப்பதால் பறவைகள் பாதுகாப்பு சங்கமானது அழிந்து வரும் இனம் என்று கணக்கிட்டுள்ளது.  

## மேற்கோள்
# மாஞ்சோலை தொழிலாளர்கள் படுகொலை



**மாஞ்சோலை தொழிலாளர்கள் படுகொலை** (*Manjolai labourers massacre*) அல்லது **தாமிரபரணி படுகொலை** என்பது 1999 சூலை 23 அன்று ஊதிய உயர்வு கேட்டு திருநெல்வேலியில், மாஞ்சோலை தேயிலைத் தோட்டத் தொழிலாளர்கள் நடத்திய பேரணியின் போது காவல் துறை நடத்திய தடியடியில் பதினேழு பேர் உயிரிழந்த நிகழ்வைக் குறிக்கும்.  

## பின்னணி விவரம்
மாஞ்சோலை தேயிலைத் தோட்டத் தொழிலாளர்கள், தேயிலைத் தோட்டத் தொழிலாளர்களுக்கு நாள் ஒன்றுக்கு எழுபது ரூபாயிலிருந்து நூறு ரூபாய் கூலி உயர்வு, பெண்கள் பணியில் இருக்கும் போது மகப்பேறு காலங்களில் விடுப்பு, எட்டு மணி நேர வேலை, மேலும் முன்பு கைது செய்யப்பட்ட 652 தொழிலாளர்களின் விடுதலை ஆகிய கோரிக்கைகளை வலியுறுத்தி கிருஷ்ணசாமியின் புதிய தமிழகம் கட்சியும், அதன் கூட்டணிக் கட்சிகளான த.மா.கா, இடது சாரிக் கட்சிகள், இசுலாமிய அமைப்பினர் தலைமையில் பேரணியாக 1999 சூலை 23 அன்று திருநெல்வேலி மாவட்ட ஆட்சித் தலைவர் அலுவலகம் சென்று மனு கொடுக்கப் பேரணியாக வந்தனர். வழி நடத்தி வந்த அரசியல் கட்சித் தலைவர்களை, மாவட்ட ஆட்சித் தலைவர் அலுவலகத்திற்குள் அனுமதிக்க காவல்துறை மறுத்தது. ஆகையால் காவல்துறைக்கும், மக்களுக்கும் மோதல் ஏற்படவே, காவல்துறை திடீரென தடியடி நடத்தியது. காவல்துறையின் தாக்குதலை எதிர்பாராத மக்கள் நிலை குலைந்து சிதறி ஓடினார்கள். தாக்குதல் நடைபெற்ற இடத்தில் ஒருபுறம் சுவர் எழுப்பப்பட்ட மாவட்ட ஆட்சித் தலைவர் அலுவலகம், மறுபுறம் தாமிரபரணி ஆறு. தப்பிக்க வழிதேடி பெருவாரியானோர் தாமிரபரணி ஆற்றுக்குள் குதித்து தப்பிக்க முயன்றதில் ஒன்றரை வயது குழந்தை விக்னேஷ் உட்பட பலதரப்பட்ட சாதி சமயத்தைச் சேர்ந்த பதினேழு பேர் மரணமடைந்தனர். மேலும் அரசு அதிகாரியினர், பத்திரிகையாளர் உட்பட 500 பேருக்கும் மேல் இதில் காயமடைந்தனர்.  

## ஆவணப்படம்
**ஒரு நதியின் மரணம்** (Death of a River) என்னும் ஆவணப்படத்தை திருநெல்வேலி காஞ்சனை சினிமா இயக்கம் தயாரித்துள்ளது, ஆவணப்பட இயக்குநர் ஆர்.ஆர். சீனிவாசன் என்பவரால் இயக்கப்பட்டு 1999 ஆம் ஆண்டு வெளியானது. மேலும் நிகழ்வு நடந்த காலகட்டங்களில் நிலா தொலைக்காட்சி எடுத்த காணொளிக் காட்சிகள், அன்றே வெளிவந்த தினமணி, தினமலர், நக்கீரன் இதழ், தினபூமி, கதிரவன், மாலை முரசு, ஆகிய ஊடகங்களின் புகைப்படங்களைக் கொண்டு இந்த ஆவணப்படம் தயாரிக்கப்பட்டுள்ளது. மேலும் இந்நிகழ்வை நேரடி தொடர்புடையவர்களின் நேர்காணலும் இதில் இடம் பெற்றுள்ளது.
# ஐக்கிய ஜனநாயக முன்னணி (இந்தியா)

**ஐக்கிய ஜனநாயக முன்னணி** (*United Democratic Front*-UDF) இந்தியாவின் கேரள மாநிலத்தில் செயற்பட்டு வரும் ஒரு அரசியல் கட்சிகளின் கூட்டணியாகும். 1970 களில், இந்திய தேசிய காங்கிரஸ் கட்சியின் முக்கியத் தலைவரான கே. கருணாகரனால் இக் கூட்டணி உருவாக்கப்பட்டது. கேரளாவின் மற்றொரு அரசியல் கூட்டணியான இடதுசாரி ஜனநாயக முன்னணிக்கெதிரான பலமானதொருக் கூட்டணியாக உள்ளது. கேரளாவில் இக் கூட்டணி இந்திய தேசிய காங்கிரஸ் கட்சியின் தலைமையில் இயங்கி வருகிறது.  

## கேரள சட்டப் பேரவைத் தேர்தல், 2011
2011 இல் நடைபெற்ற கேரள மாநில சட்டப் பேரவை தேர்தலில் ஐக்கிய ஜனநாயக முன்னணி வெற்றிபெற்று, 2016 வரை கேரள மாநிலத்தை ஆட்சி செய்தது. இத் தேர்தலில் மொத்தமுள்ள 140 தொகுதிகளில் 72 தொகுதிகளில் ஐக்கிய ஜனநாயக முன்னணிக் கூட்டணியும், 68 தொகுதிகளில் இடதுசாரி ஜனநாயக முன்னணிக் கூட்டணியும் வெற்றி பெற்றன. மிகக் குறைவான பெரும்பான்மை பெற்று ஐக்கிய ஜனநாயகக் கூட்டணி உம்மன் சாண்டி தலைமையில் ஆட்சி அமைத்தது.  

### சட்டப்பேரவையில்-இக்கூட்டணிக் கட்சிகள்
1. இந்திய தேசிய காங்கிரசு
1. இந்திய யூனியன் முஸ்லீம் லீக்
1. கேரள காங்கிரஸ் (எம்)
1. சோசியலிஸ்ட் ஜனதா கட்சி
1. கேரள காங்கிரஸ் (பி)
1. கேரள காங்கிரஸ் (ஜே)
1. கேரள புரட்சிகர சோசியலிசக் கட்சி (பேபி ஜான்)
1. புரட்சிகர சோசியலிசக் கட்சி
1. கம்யூனிஸ்ட் மார்க்சிசக் கட்சி (CMP)

## கேரள சட்டப் பேரவைத் தேர்தல், 2016
2016 இல் நடைபெற்ற கேரள மாநில சட்டப் பேரவை தேர்தலில் மொத்தமுள்ள 140 தொகுதிகளில் 47 தொகுதிகளில் ஐக்கிய ஜனநாயக முன்னணிக் கூட்டணியும், 91 தொகுதிகளில் இடதுசாரி ஜனநாயக முன்னணிக் கூட்டணியும் வெற்றி பெற்றன. இடதுசாரி ஜனநாயக முன்னணி ஆட்சியைக் கைப்பற்றியது.  

## இணையதளம்
- http://udf.org.in
# சயா லபஃப்



**சயா லபஃப்** (**Shia LaBeouf**, பிறப்பு: ஜூன் 11, 1986) ஒரு அமெரிக்க நாட்டு நடிகர் மற்றும் இயக்குநர் ஆவார். இவர் 1998ம் ஆண்டு தி கிறிஸ்துமஸ் பத் என்ற திரைப்படத்தின் மூலம் சினிமாத்துறைக்கு அறிமுகமானார், அதை தொடர்ந்து டிரான்ஸ்போர்மர்ஸ் போன்ற பல வெற்றி திரைப்படங்களில் நடித்துள்ளார்.
# உயிரணுக்களில் கதிர்வீச்சின் தாக்கம்


**உயிரணுக்களில் கதிர்வீச்சின் தாக்கம்** (Interaction of radiation on cell ) என்பதனை இரு வகையாகப் பிரித்துப் பார்க்கலாம்.  

1 நேரடி தாக்கம் (Direction action)  
2 மறைமுகத் தாக்கம் ( Indirection action)  

நேரடித் தாக்கத்தில் கதிர்வீச்சானது உயிரணுக்களில் முக்கிய கதிர் உணர்திறன் மிக்க அணுக்களிலோ அல்லது மூலக்கூறுகளிலோ மோதி அவைகளில் மாற்றத்தினை ஏற்படுத்துகிறது. அங்கு உயிரணுக்கள் கதிர்வீச்சீலிருந்து ஆற்றலை நேரடியாக ஏற்றுக் கொள்கின்றன. வேறுவகையில் கூறுவதானால் ,உணர்திறன் மிக்க பருமனளவு செயலற்ற நிலைக்கு மாற இந்த பருமனிலேயே ஆற்றல் ஏற்கப்படுகிறது.  

நேரடி விளைவு, இலக்குக் கோட்பாட்டின் அடிப்படையில் விளக்கப்படுகிறது. இங்கு உணர்திறன் மிக்க பருமனளவு **இலக்கு** எனப்படுகிறது.மோதப்பட்டின் விளைவாக அயனியாக்கம் நிகழ்வது **மோதல்** எனப்படுகிறது. ஒரே மோதலில் உயிரணுக்கள் செயலிழக்கும் போது ,மீதி உயிர்த்திருக்கும் உயிரணுக்கள் (Surviving fration of cells ) எக்சுபொணன்சியல் விதிக்கட்பட்டு இருக்கும்.  

மறைமுகத் தாக்கத்தின் போது உணர்திறன் மிக்க பருமனளவு மற்றொரு பருமனிலிருந்து ஆற்றலைப் பெற்று செயலிழக்கிறது.இந்த இரண்டாவது பருமனளவு நேரடி மோதல் காரணமாக கதிர் வீச்சிலிருந்து ஆற்றலைப் பெற்றிருக்கிறது.  

நேரடி தாக்கத்தில் எந்த பருமனளவு செயலிழக்கிறதோ,அது கதிர் வீச்சிலிருந்து நேரடியாக பெறுகிறது. ஆனால் மறைமுகத் தாக்கலில் நேரடியாக அந்த பருமனளவு ஆற்றலை கதிர் வீச்சிலிருந்து பெறுவதில்லை.  

மனித உடலில் திசுக்கள் 80 % வரையில் நீரால் ஆனது. இதன் காரணமாக கதிர்வீச்சின் போது அதிக ஆற்றல், முதலில் நீரிலேயே உறைகிறது அல்லது ஏற்கப்படுகிறது. மற்ற பகுதியில் வெகு குறைவாகவே ஏற்கப்படுகிறது. நீர்மூலக்கூறுகள் செயலூக்கம் பெற்று (Activated ) அதன் காரணமாக, அதனை அடுத்துள்ள மற்ற மூலக்கூறுகளுடன் வினைப்படுகின்றன. இதுவே மறைமுகத் தாக்கம் எனப்படுகிறது. செயலூக்கம் நீர்(Activated water ) எனப்படும். எப்போது நீர் மூலக்கூறுகள் கதிர்வீச்சிற்கு ஆட்படுகின்றனவோ அப்போது அயனியாக்கம் கீழ் கண்டவாறு நிகழும்.  

H<sub>2</sub> O --radiation----------- H<sub>2</sub>O<sup>+</sup> + e<sup>-</sup>,  

இந்த எலக்ட்ரான் மற்றொரு சாதாரண நீர் மூலக்கூற்றினால் ஏற்கப்பட்டு ஓர் எதிர் அயனியாக மாறும்.அதாவது,  

H<sub>2</sub>O + e<sup>-</sup>------------- H<sub>2</sub>O<sup>-</sup>,  

இவ்வாறு அயனி இணை கிடைக்கப் பொறுகிறது. இவை நிலையானவை அல்ல. உடனேயே அவை பிரிந்து விடுகின்றன..  

H<sub>2</sub>O<sup>+</sup> --------H<sup>+</sup> + HO<sup>0</sup>.  

H<sub>2</sub>O<sup>-</sup> --------H<sup>0</sup> + HO<sup>-</sup>.  
இந்த வினைகள் காரணமாக இரு தனி செயலூக்கமுடைய ராடிக்கல்கள் கிடைக்கின்றன. அவைகள் H<sup>0</sup> & HO<sup>0</sup>.மற்றவை நிலையானவைகளாகும். தனித்த ராடிகலிலில், தனித்த எலக்ட்ரான் உள்ளது. அது செயலூக்கமுடையது.இதுபோன்ற வைகளின் வாணாள் சில மைக்ரோ விநாடியே ஆகும். இந்த நேரத்தில் அருகிலுள்ள கரிம்ப் பொருட்களைத் தாக்குகின்றன. இதனால் நிலையான அமைப்பினைப் பொறுகின்றன.  

H<sup>0</sup> +OH<sup>0</sup> ----H<sub>2</sub>O  

H<sup>0</sup> + H<sup>0</sup> ----H<sub>2</sub>,  

OH<sup>0</sup> + OH<sup>0</sup> ---H<sub>2</sub>O<sub>2</sub> ,  

H<sup>0</sup> + O<sub>2</sub> ---H<sub>0</sub>O<sub>2</sub>.  

இரட்டை ஆக்சிஜன் ராடிகல் ,அதிக ஆக்சிஜன் உள்ளபோது பெறப்படுகிறது. இப்படிப் பட்ட வினைகளே உயிரியல் விளைவாக வெளிப்படுகின்றன.  

பிஎ.ஆர்.சி. குறிப்புகள்( BARC notes)
# சுவிஸ் போஸ்ட்



**சுவிஸ் போஸ்ட்** (, , , ) இது சுவிச்சர்லாந்து| நாட்டு தபால் சேவை ஆகும். மற்றும் இந்த நாட்டின் இரண்டாவது பெரிய நிறுவனம் இது ஆகும். இதன் தலைமையகம் பேர்ன் மாநிலத்தில் அமைந்துள்ளது. இந்த நிறுவனத்தின் மூலம் 2012ம் ஆண்டு 2.3 மில்லியன் கடிதங்கள் மற்றும் 111 மில்லியன் பொதிகளும் அனுப்பப்பட்டுள்ளது.  

## குழு அமைப்பு
- போஸ்ட் நிதி (தபால் வங்கி)
- போஸ்ட் பஸ் (தபால் பேருந்து)
- சுவிஸ் போஸ்ட் சொல்யூசன்ஸ்
- தபால் மின்னஞ்சல்

## குழு பிரதிநிதி
- சுசன்னே Ruoff - 1. செப்டம்பர் 2012 -
- Jürg புச்சர் - 14. டிசம்பர் 2009 - 31. ஆகஸ்ட் 2012
- மைக்கேல் Kunz - 1. ஏப்ரல் 13, 2009 முதல் டிசம்பர் 2009 வரை
- Ulrich Gygi - 2000-2009
- Reto Braun - 1998-2000

## சேவைகள்
- E-Mail Letter

## இணையதளங்கள்
- Die Schweizerische Post
- Postorganisationsgesetz (POG)
- Philashop der Schweizerischen Post (Briefmarken)
- Pensionskasse der Schweizerischen Post
- WebStamp, die persönliche Briefmarke
- Historisches Archiv und Bibliothek PTT (PTT-Archiv)
# அசோ-டை-கார்போனமைடு



**அசோ-டை-கார்போனமைடு** (Azodicarbonamide), அல்லது **அசோ-பிசு-ஃபோர்மாமைடு** (azobisformamide), என்னும் வேதிப்பொருளின் மூலக்கூறு வாய்பாடு C<sub>2</sub>H<sub>4</sub>O<sub>2</sub>N<sub>4</sub>. இது மஞ்சள் நிறத்தில் இருந்து செம்மஞ்சள் சிவப்பு நிறம் வரையான நிறங்களில் காணப்படும் மணமற்ற படிகப் பொடி. இது உணவுப்பொருள்களில் சேர்க்கும் சேர்ப்பியாகப்பபயன்படுகின்றது; இது இதன் ஐ.எண் (E number) **E927**.  

## உணவுச்சேர்ப்பி
உணவில் சேர்க்கப்படும் ஒரு உணவுச்சேர்ப்பியாக அசோ-டை-கார்போனமைடு பயன்படுகின்றது, குறிப்பாக மாவுப்பொருளை வெள்ளையாக்கும் பொருளாகவும் விரைந்து நொதித்துப் பொங்கும் (உப்பும்) பொருளாகவும் பயன்படுகின்றது. இது மாவில் உள்ள ஈரப்பதத்துடன் வினைப்பட்டு ஆக்சைடாக்கும் பொருளாக இயங்குகின்றது முக்கியமான வேதிவினையின் விளைபொருள் பை-யூரியா (biurea), இது சிறுநீருப்பாகிய யூரியாவில் பெறப்படும் பொருள்; இப்பொருள் வெதுப்பக வேப்பில் (baking) சிதைவுறாமல் இருக்கின்றது. இரண்டாம்நிலை வினைகளின் விளைபொருள்களில் செமிகார்பாசைடும் (semicarbazide) எத்தில் கார்பாமேட்டும்(ethyl carbamate). அடங்கும். ஐக்கிய அமெரிக்காவிலும்கனடாவிலும் அசோ-டை-கார்போனமைடு 45 மில்லியனின் கூறுகள் (45 ppm) வரை சேர்க்கப்படலாம். ஆனால் ஆத்திரேலியாவிலும் ஐரோப்பாவிலும் உணவுச்சேர்ப்பியாகப் பயன்படுத்துவது தடைசெய்யப்பட்டுள்ளது  

## பிற பயன்கள்
அசோ-டை-கார்போனமைடின் முதன்மைப்பயன்பாடு நுரைபோன்ற வடிவம் கொண்டநெகிழிகளில் அப்படிப்பட்ட நுரைம வடிவ உருவாக்கிப்பொருளாகப்பயன்படுகின்றது. அசோ-டை-கார்போனமைடின் வெப்பவழி பகுப்பில் நைதரசன், கார்பன் -மோனோ-ஆக்சைடு, கார்பன் -டை-ஆக்சைடு, அமோனியா போன்ற வளிமங்கள் வெளிப்பட்டு வளிமக்குமிழிகளாக ஆகி நுரைம வடிவம் கொள்கின்றது.  

அசோ-டை-கார்போனமைடு நெகிழிகள், செயற்கைத் தோல் போன்ற பொருள்கள் செய்யப் பயன்படுகின்றது. தூய அசோ-டை-கார்போனமைடு 200 °C வெப்பநிலையில் வினைப்படுகின்றது, ஆனால் நெகிழி, செயற்கைத்தோல் தொழிலகங்களில் மாற்றியமைக்கப்பட்ட அசோ-டை-கார்போனமைடு 170 °C வெப்பநிலையிலேயே வேதி வினைப்படுகின்றது.  

## அடிக்குறிப்புகளும் மேற்கோள்களும்

## வெளியிணைப்புகள்
- International Chemical Safety Card

பகுப்ப:உணவுச் சேர்ப்பிகள்
# திருவாவடுதுறை



**திருவாவடுதுறை** (Thiruvavaduthurai also written as Thiruvaduthurai) என்பது தென்னிந்தியா, தமிழ் நாடு, மயிலாடுதுறை மாவட்டம் குத்தாலம் வட்டத்திலுள்ள 55 வருவாய் கிராமங்களுள் ஒன்றாகும்.  

## நிருவாகத் தகவல்
மாவட்டம்: மயிலாடுதுறை  

வட்டம்: குத்தாலம்  

அஞ்சல்: திருவாவடுதுறை  

மக்கள் தொகை: 2011 கணக்கெடுப்பின்படி திருவாவடுதுறையில் 1567 குடும்பங்களைச் சேர்ந்த 7093 நபர்கள் (3389 ஆண்கள் + 3704 பெண்கள்) வசிக்கிறார்கள்.  

## அமைவிடம்
மயிலாடுதுறையிலிருந்து கும்பகோணம் செல்லும் வழித்தடத்தில் அமைந்துள்ளது. (கிடைக்கோடு 11°2'30"வ நெடுங்கோடு 79°31'16"கி)  

## சமயத் தலங்கள்
இங்குள்ள திருவாவடுதுறை ஆதீனம் பிரசித்தி பெற்றது.  

அருள்மிகு ஒப்பிலாமுலையம்மை உடனுறை மாசிலாமணியீசுரர் (திருவிழாவின் முடிவில் கோமுத்தி தீர்த்தத்தில் தீர்த்தம் கொடுத்தருளுபவராதலால் கோமுக்தீஸ்வரர் என்றும் அழைக்கப்படுகிறார்)முதற் பராந்தகன் காலத்திய கல்வெட்டிலிருந்து இக்கோவில் புரட்டாசி விழாவில் ஒருநாளில் திருமூலர் நாடகமும் - ஆரியக் கூத்தும் நடந்து வந்ததாகத் தெரிய வருகிறது.  

## ஊர் சிறப்பு
திருவாவடுதுறைக்கு *நவகோடி சித்தர்புரம்* என்ற ஒரு பெயரும் உண்டு ஒன்பது சித்தர்கள் இவ்விடத்தில் ஒன்பது திசையில் வாழ்ந்ததால் இப்பெயர் வரலாயிற்று.  

சைவத் திருமுறைகளில் பத்தாவது திருமுறையும் உலகப் புகழ் பெற்றதுமான திருமந்திரத்தை திருமூலர் திருவாவடுதுறையிலேயே இயற்றியதோடு அவர் அங்கேயே சமாதிநிலை அடைந்தார்..  

ஊர்க்கோவிலில் வெள்ளை வேம்பு மரம் காணப்படுகிறது.  

## திருக்கஞ்சனூர் சப்தஸ்தானம்
திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் திருக்கஞ்சனூர், திருக்கோடிக்காவல், திருவாலங்காடு, திருவாவடுதுறை, திருத்தென்குரங்காடுதுறை, திருமங்கலக்குடி, திருமாந்துறை ஆகிய தலங்களாகும்.  

## ஊரின் பிரபல நபர்கள்
நாதசுவர வித்துவான் டி. என். ராஜரத்தினம் பிள்ளை இந்த ஊரை பிறப்பிடமாகவும், வசிப்பிடமாகவும் கொண்டிருந்தார்.  

## அண்மையிலுள்ள நகரங்கள்
மயிலாடுதுறை, கும்பகோணம்
# ஏரன் ஏக்கார்ட்டு



**ஏரன் ஏக்கார்ட்டு** (*Aaron Eckhart*, பிறப்பு: மார்ச் 12, 1968) ஒரு அமெரிக்க நாட்டு நடிகர் ஆவார். இவர் 1993ம் ஆண்டு "சிலோட்டர் ஒஃப் தி இனசென்ட்சு" (*Slaughter of the Innocents*) என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து "தாங்க் யூ ஃபோர் சிமோக்கிங்" (*Thank You for Smoking*, த டார்க் நைட், ஐ, பிராங்கென்ஸ்டைன் போன்ற பல திரைப்படங்களில் நடித்ததன் மூலம் மிகவும் பரிசியமான நடிகர் ஆனார்.  

## திரைப்படங்கள்
இவர் நடித்த சில திரைப்படங்கள்:  
- த டார்க் நைட்
- ஐ, பிராங்கென்ஸ்டைன்
# ரோமன் ரோலண்ட் நூலகம், புதுச்சேரி


**ரோமன் ரோலண்ட் நூலகம்** (*Romain Rolland library*) பிரெஞ்சு இந்திய புதுச்சேரியின் கவர்னராக இருந்த எங்கனே டெச்பைச்ச்ய்ன்ச் தே ரிச்மொன்டால் (Eugene Desbassyns de Richemont) புதுச்சேரியில் 1827ஆம் ஆண்டு மே 16 ஆம் தேதி உருவாக்கப்பட்டது. இங்குள்ள புத்தகங்களின் எண்ணிக்கை 1839 ஆம் அண்டு 5,013 ஆக இருந்தது. 1850ஆம் அண்டு இந்த எண்ணிக்கை 6,500 ஆக உயர்ந்தது. கணினி புத்தகங்களுக்காக ஒரு தனி பிரிவு இயங்குகின்றது.  

இந்த நூலகம் துவங்கப்பட்டபோது போது பொது நூலகம் என்று கூறபட்டாலும் அதில் ஐரோப்பியர்கள் மட்டுமே அனுமதிக்கபட்டனர். மற்றவர்கள் சிறப்பு அனுமதி பெற்றிருந்தால் மட்டுமே அனுமதிக்க பட்டனர். பிரெஞ்சு மொழி கற்கவும் அதைக் கற்ற பூர்விக குடிமக்கள்வும் தங்கள் பிரெஞ்சு மொழி ஆற்றலை மேம்படுத்த 1837 ஆம் ஆண்டு இந்தத் தடை நீக்கபட்டது.  

- மொத்தம் உள்ள புத்தகங்களின்ன் எண்ணிக்கை - 3,80,794
- வார மற்றும் மாத இதழ்கள் எண்ணிக்கை - 162
- தினசரி செய்தித்தாட்கள் எண்ணிக்கை - 26
- தினமும் வரும் பார்வையாளர் எண்ணிக்கை - 2000
- தினமும் உறுப்பினர்களுக்குக் கடனாக வழங்கப்படும் புத்தகங்களின் எண்ணிக்கை - 250
- பெரியவர் மொத்த உறுப்பினர் எண்ணிக்கை -45,000
- உறுப்பினர்களுக்கு ஆண்டு ஒன்று கடனாக கொடுக்க படும் புத்தகத்தின் எண்ணிக்கை -இரண்டு லட்சம் ஆகும்

### **நூலக அலுவல் நேரம் **

- காலை 7.30 மணி முதல் மாலை 8.30 மணிவரை .
- செவ்வாய்க்கிழமை முதல் ஞாயிற்றுக் கிழமை வரை எந்தவித இடர்பாடும் இன்றி இயங்குகிறது.
- திங்கள் கிழமை அன்று மட்டும் காலை 9 மணி முதல் மாலை 5.30 மணி வரை வாரஇதழ்கள் வாசிப்புக்கு மட்டும் இயங்கும்.

### **குழந்தைகள் பிரிவு **
குழந்தைகள் பிரிவு தொடங்கப்பட்டதன் காரணம் குழந்தைகளிடம் வாசிப்பு பழக்கத்தை கொண்டுவருவதே ஆகும்.இளைய தலைமுறையினர் வாசிப்பு பழக்கத்தை தங்கள் அன்றாட வாழ்வில் கடைபிடித்தால் அவர்களுக்கும் நாட்டுக்கும் அது நன்மை பயக்கும் .  

இந்த பிரிவில் 4 வயது முதல் 14 வயது வரை உள்ள குழந்தைகள் உறுபினர்களாக பல பள்ளிகளில் இருக்கும் 7000 மாணவர்கள் இதில் உறுபினர்களாக பதிவுபெற்று  பயன் பெறுகின்றனர்  

#### குழந்தைகள் பிரிவு அலுவல் நேரம்
- இந்த பிரிவு மாலை 4.00 மணி முதல் மாலை 7.00 மணி வரை இயங்குகிறது.
- சனி ,ஞாயிறு மற்றும் பள்ளி விடுமுறை நாட்களில்.
- காலை  9.00 மணி முதல் நண்பகல் 12.30 மணி வரையிலும் மாலை 4.00 மணி முதல் மாலை 7.00 மணி வரை இயங்குகிறது.

### **அரிய நூல் பிரிவு**
இந்த பிரிவில் சுமார் 15,000 அரிய நூல்கள் உள்ளன .நாடு முழுவதும் மட்டும் இன்றி உலகத்தின் பல்வேறு இடங்களில் இருந்து தங்கள் ஆராய்ச்சி மேற்கொள்ள அறிஞர்கள பலர் இன்றும் இங்கு வந்து பயன் பெற்று செல்கின்றனர் .இந்த நூல்கள் மிக அரியண மட்டும் இன்றி மிக பழமை வாய்ந்தவை ஆகும் ஆகையால் இதன் கையாளுவதில் மிக கவனம் தேவை .அவற்றின் தரத்தை மேம்படுத்த மற்றும் பாதுகாக்க வேண்டி இப்போது  அவை அனைத்தும் நுண்ணிழைப்படம் எடுக்கப்பட்டு வருகின்றன .  

இந்த நூலகம் இப்போது புதுவை அரசின் கலை பண்பாட்டு துறையின் கீழ்  இயங்குகிறது.
# தியோ ஜேம்ஸ்



**தியோ ஜேம்ஸ்** (Theo James, பிறப்பு: டிசம்பர் 16, 1984) என்பவர் ஆங்கில திரைப்பட நடிகரும், இசையமைப்பாளருமாவார். இவர் யு வில் மீட் அ டல் டர்க் சற்றங்கேர், அண்டர்வோல்டு: அவாகேநிங், டைவர்ஜென்ட், போன்ற திரைப்படங்களிலும் பெட்லம், கோல்டன் பாய் போன்ற தொலைக்காட்சி தொடர்களிலும் நடித்துள்ளார்.  

## திரைப்படம்
| ஆண்டு | தலைப்பு | குறிப்புகள் |
| --- | --- | --- |
| 2010 | யு வில் மீட் அ டல் டர்க் சற்றங்கேர் |  |
| 2011 | தி இன்பேத்வீநெர்ஸ் மூவி |  |
| 2012 | அண்டர்வோல்டு: அவாகேநிங் |  |
| 2012 | தி டோமினோ எபக்ட் |  |
| 2014 | டைவர்ஜென்ட் |  |
| 2014 | லண்டன் பீல்ட்ஸ் | படபிடிப்பில் |
| 2014 | பிரான்னி | } |
# காண்ஸ்தான்சு பொதுச்சங்கம்



**காண்ஸ்தான்சு பொதுச்சங்கம்** என்பது 15ம் நூற்றாண்டில் நிகழ்ந்த கிறிஸ்தவப் பொதுச்சங்கம் ஆகும். கத்தோலிக்க திருச்சபையினால் ஏற்கப்படும் இச்சங்கமானது 1414 முதல் 1418 வரை நடந்தது. இச்சங்கம் மேற்கு சமயப்பிளவினை முடிவுக்கு கொணர்ந்தது. இதன் முடிவில் திருத்தந்தை ஐந்தாம் மார்ட்டின் தேர்வு செய்யப்பட்டார். இச்சங்கம் ஜான் ஹஸின் கொள்கைகளை திரிபுக்கொள்கைகள் எனக்கண்டித்து அவருக்கு மரண தண்டனை விதித்தது.  

இச்சங்கத்தின் முக்கியப்பணியாக அவிஞ்ஞோன் திருத்தந்தை ஆட்சிக்கால முடிவில் விளைந்த மேற்கு சமயப்பிளவினை முடிவுக்கு கொண்டுவருவதாக அமைந்தது.  

திருத்தந்தை பதினொன்றாம் கிரகோரி 1377இல் உரோமைக்குத்திரும்பினார். 1378இல் திருத்தந்தை ஆறாம் அர்பன் தேர்வு செய்யப்பட்டார். ஆனால் இவரைத்தேர்வு செய்தவர்களுக்கு இவருக்கு ஏற்பட்ட மோதலால் இஃபான்டி என்னும் இடத்தில் 20 செப்டம்பர் 1378 அன்று பிரென்சு கர்தினால்கள் சிலரால் எதிராக திருத்தந்தையாக ஏழாம் கிளமெண்ட் தேர்வு செய்யப்பட்டார். 30 ஆண்டுகளுக்குப்பின்னர் இப்பிளவை தீர்க்கக்கூடிய பீசா பொதுச்சங்கம் சிக்களை இன்னமும் அதிகப்படுத்தும்படியாக ஐந்தாம் அலெக்சாண்டரை திருத்தந்தையாக்கியது. இச்சங்கம் ஒரு தனி ஆயரை விட, அது உரோமை ஆயராயினும், ஒரு பொதுச்சங்கத்துக்கு அதிக அதிகாரம் உண்டு என வாதிட்டது. இவ்வதிகாரத்தைப்பயன்படுத்தி தாம் புதிய திருத்தந்தையினை நியமிப்பதாக இது அறிவித்தது.  

செருமனி மற்றும் அங்கேரியின் அரசர் சிகிஸ்மன்டு உட்பட பலரின் தூண்டுதலால் இச்சிக்கலுக்கு முடிவுகட்ட எதிர்-திருத்தந்தை இருபத்திமூன்றாம் யோவானால் காண்ஸ்தான்சு பொதுச்சங்கம் கூட்டப்பட்டது. இது 16 நவம்பர் 1414 முதல் 22 ஏப்ரல் 1418 வரை செருமனியின் காண்ஸ்தான்சு நகரில் நிகழ்ந்தது. இச்சங்கத்தில் ஏறத்தாழ 29 கர்தினால்கள், 100 சட்ட வள்ளுநர்கள், 134 ஆதீனத்தலைவர்கள் மற்றும் 183 ஆயர்களும் பேராயர்களும் கலந்து கொண்டனர்.  

இதன் இரண்டாம் அமர்வில் இது உரோமையின் திருத்தந்தை பன்னிரண்டாம் கிரகோரியின் ஒப்புதலைப்பெற்றது. இதல் மூன்று திருத்தந்தையரும் தானாக பணி துறக்கக் கோரப்பட்டது. இதை திருத்தந்தை பன்னிரண்டாம் கிரகோரி மற்றும் எதிர்-திருத்தந்தை இருபத்திமூன்றாம் யோவான் ஏற்றனர். திருத்தந்தை பன்னிரண்டாம் கிரகோரியின் பதிள் ஆள் அவரின் பணிதுறப்புக்கடிதத்தை சங்கத்தினர்முன் வாசித்தார். அவரின் பணிதுறப்பை ஏற்ற சங்கம் அவருக்கு அச்சங்கம் இவருக்கு போர்தோவின் கர்தினால் ஆயர் என்னும் பட்டம் அளித்தது. இது திருத்தந்தைக்கு அடுத்த உயரியப்பதவி ஆகும். ஆனாலும் அவிஞ்ஞோனின் பதின்மூன்றாம் பெனடிக்ட் இச்சங்கத்தின் முடிவை ஏற்காததால் அவர் திருச்சபையினை விட்டு விலக்கப்பட்டார். இதன்பின்பு திருத்தந்தை ஐந்தாம் மார்ட்டின் திருத்தந்தையாக தேர்வானார். இது இச்சிக்கலுக்கு முடிவாக அமைந்தது. ஆயினும் இச்சங்கத்தில் திருத்தந்தை பதவியினைக்கோரிய மூவரில் யார் உண்மையான வாரிசாக இருந்தனர் என முடிவெடுக்காததால் இக்காலத்தின் உண்மையான திருத்தந்தை யார் என்பதில் சிக்கல் 19ஆம் நூற்றாண்டுவரை நிலவியது.
# சிமியோனின் பாடல்


**சிமியோனின் பாடல்** என்பது விவிலியத்தின் லூக்கா நற்செய்தி 2:29-32 வரை உள்ள பாடலாகும். இது பொதுவாக இலத்தீனில் *Nunc dimittis* என்னும் துவக்க வரிகளால் அறியப்படுகின்றது. இப்பாடல் இறைவேண்டலை முடிக்கும்போது, குறிப்பாக திருப்புகழ்மாலையின் இரவு இறைவேண்டலில் பயன்படுத்தப்படுகின்றது.  

மோசேயின் சட்டப்படி தூய்மைச் சடங்கை நிறைவேற்றவேண்டிய நாள் வந்தபோது குழந்தையை ஆண்டவருக்கு அர்ப்பணிக்க இயேசுவின் பெற்றோரான மரியாவும் யோசேப்பும் எருசலேம் கோவிலுக்கு அவரை கொண்டு சென்றார்கள். அப்போது எருசலேமில் சிமியோன் என்னும் ஒருவர் இருந்தார். 'ஆண்டவருடைய மெசியாவைக் காணுமுன் அவர் சாகப்போவதில்லை' என்று தூய ஆவியால் உணர்த்தப்பட்டிருந்தார். அந்த ஆவியின் தூண்டுதலால் அவர் கோவிலுக்கு வந்திருந்தார். திருச்சட்ட வழக்கத்திற்கு ஏற்பச் செய்ய வேண்டியதைக் குழந்தை இயேசுவுக்குச் செய்து முடிக்கப் பெற்றோர் அதனை உள்ளே கொண்டுவந்தபோது. சிமியோன் குழந்தையைக் கையில் ஏந்திக் கடவுளைப் போற்றி இப்பாடலைப்பாடியதாக விவிலியம் விவரிக்கின்றது.  

## பாடல்

திருப்புகழ்மாலையிலும், விவிலிய பொது மொழிபெயர்ப்பிலும் உள்ள இப்படலின் வடிவம்:  
:ஆண்டவரே, உமது சொற்படி உம் அடியான் என்னை  
:இப்போது அமைதியுடன் போகச் செய்கிறீர்.  

:ஏனெனில் மக்கள் அனைவரும் காணுமாறு,  
:நீர் ஏற்பாடு செய்துள்ள  
:உமது மீட்பை என் கண்கள் கண்டுகொண்டன.  

:இம்மீட்பே பிற இனத்தாருக்கு வெளிப்பாடு அருளும் ஒளி;  
:இதுவே உம் மக்களாகிய இஸ்ரயேலுக்குப் பெருமை
# செக்கரியாவின் பாடல்

அவரது மகன், அவன் பெயர் எழுதுகிறார்.  
(ஃப்ரெஸ்கோ, கெப்பல்லா, சாண்டா மரியா குறுநாவல், புளோரன்ஸ்)]]  

**செக்கரியாவின் பாடல்** என்பது விவிலியத்தின் லூக்கா நற்செய்தி 1:68-79இல் உள்ள பாடலாகும். இப்பாடலை திருமுழுக்கு யோவானின் பிறப்பின்போது அவரின் தந்தை செக்கரியா பாடியதாக விவிலியம் குறிக்கின்றது. கத்தோலிக்க திருச்சபையில் இப்பாடல் திருப்புகழ்மாலையின் காலைப் புகழில் பயன்படுத்தப்படுகின்றது. இது நூர்சியாவின் பெனடிக்ட்டால் முதன் முதலில் இவ்வாறு பயன்படுத்தப்பட்டது. இப்பாடல் ஆங்கிலிக்கம் மற்றும் லூதரனிய சபைகளின் காலை மன்றாட்டிலும் இடம்பெறுகின்றது.  

## உரை
# கடவுளின் அன்னையே கன்னி மரியே!



**கடவுளின் அன்னையே கன்னி மரியே!** (கிரேக்கம்: ****; ) எனத் தொடங்கும் பாடலானது தூய கன்னி மரியாவைக் குறித்து கத்தோலிக்க திருச்சபையில் திருப்புகழ்மாலையின் இரவு மன்றாட்டின் முடிவில் பாடப்படும் நான்கு பாடல்களுள் ஒன்றாகும். இதுவே மிகவும் பழைய, இன்றும் வழக்கில் உள்ள கன்னி மரியாவின் பாடலாகும். இது பெரும்பாலும் கிருபை தயாபத்து செபத்தின் முடிவில் சொல்லப்படுவது வழக்கமாகும்.  

இப்பாடலில் ஒரு வடிவம் 3ம் நூற்றாண்டினைச்சேர்ந்த அலெக்சாந்திரியாவின் காப்டிக் மரபுவழி திருச்சபையின் கிறித்துமசு வழிபாட்டில் இடம்பெருகின்றது. சுமார் கி.பி 250இல் கிரேக்க மொழியில் இப்பாடல் எழுதப்பட்ட சுவடி உள்ளது.  

அந்தோனியோ சாலியரி, வொல்ஃப்கேங்க் அமதியுஸ் மோட்சார்ட் முதலிய பலர் இப்பாடலுக்கு இசையமைத்துள்ளனர்.  

## பாடல்
# லைட்டிகான்



**லைட்டிகான்** (Litigon) என்பது ஆண் சிங்கத்திற்கும் பெண் டைகானுக்கும் கலப்பினத்தின் மூலமாக பிறந்த ஒரு பூனை இனத்தைச் சேர்ந்த பேரின ஆசிய சிங்கம் போன்ற தோற்றம் உடைய விலங்காகும்.  
## வரலாறு
1971ம் ஆண்டு முதன் முறையாக இந்தியாவின் மேற்கு வங்காள மாநிலத்தில் கொல்கத்தா அருகில் உள்ள அலிபூர் விலங்குக் காட்சிச்சாலையில் ஒரு பெண் **லைட்டிகான்** பிறந்தது. இதற்கு ருத்ராணி (Rudrani) என்று பெயர். தேபாபிரதா என்ற ஆசிய சிங்கம் மூலம் இது பிறந்தது. இது ஒரு அரிய வகை இரண்டாவது கலப்பினம் என்று பெயர் பெற்றது. அதன் பின்னர் ருத்ராணி ஏழு லைட்டிகான்களை பெற்றெடுத்தது. இந்த வகைகளில் 1991ம் ஆண்டு இறந்த கூபனகனின் (Cubanacan) எடை சுமார் 363 கி.கி ஆகும். இதன் உயரம் 1.32 மீட்டர்கள். இதன் ஒட்டு மொத்த நீளம் 3.5 மீட்டர்கள் (11 அடி) ஆகும்.  

## மேற்கோள்
# சினிமாத் தூது

**சினிமாத் தூது**, தமிழில் முதல் முதலாக வெளிவந்த மஞ்சள் பத்திரிகையாகக் கருதப்படுகிறது. நடிகர், நடிகைகள் பற்றிய தகவலுடன் அவர்களுடைய தனிப்பட்ட வாழ்க்கை குறித்தும், சில அவதூறான கருத்துகளும் இப்பத்திரிகையில் வெளிவந்ததாக அறியப்படுகிறது. இவ்விதழின் ஆசிரியராக சி. என். லட்சுமிகாந்தன் இருந்தார். இரண்டாம் உலகப் போரின் போது ஏற்பட்ட காகிதப் பற்றாக்குறையால் இவ்விதழுக்கு அனுமதி மறுக்கப்பட்டது. அரசுக்குத் தெரியாமல் இவ்விதழ் சி. என். லட்சுமிகாந்தனால் தொடர்ந்து நடத்தப்பட்டு வந்தது.  

இவ்விதழில் நடிகர், நடிகைகள் குறித்து ஆபாசமாக எழுதியதால், இந்த மஞ்சள் பத்திரிகை குறித்து அரசாங்கத்துக்குத் தெரிவிக்கப்பட்டது, அதன்பின்னர் இவ்விதழ் தடை செய்யப்பட்டது. இதன் பின்னர், இந்து நேசன் என்ற பத்திரிகையில் தொடர்ந்து ஆபாசமாக சி. என். லட்சுமிகாந்தன் எழுதி வந்தார். இவ்வாறு தவறான செய்திகளை வெளியிட்ட காரணத்தால் இவர் கொலை செய்யப்பட்டதாக கூறப்படுகிறது.
# சி. என். லட்சுமிகாந்தன்


**சி. என். லட்சுமிகாந்தன்**, இந்து நேசன், சினிமாத் தூது உள்ளிட்ட மஞ்சள் பத்திரிகைகளின் ஆசிரியராக இருந்தவர். திரைப்பட நடிகர், நடிகைகள் பற்றி தமிழில் ஆபாசமாக எழுதி அதன் காரணமாகவே கொலை செய்யப்பட்டவர்.  

## சினிமாத் தூது

சினிமாத் தூது, தமிழில் முதல் முதலாக வெளிவந்த மஞ்சள் பத்திரிகையாகக் கருதப்படுகிறது. இரண்டாம் உலகப் போரின் போது ஏற்பட்ட காகிதப் பற்றாக்குறையால் இவ்விதழுக்கு அனுமதி மறுக்கப்பட்டது. அரசுக்குத் தெரியாமல் இவ்விதழ் சி. என். லட்சுமிகாந்தனால் தொடர்ந்து நடத்தப்பட்டு வந்தது.  

## இந்து நேசன்

சினிமாத் தூது, அரசாங்கத்தால் மூடப்பட்ட பிறகு அதுவரையில் நல்ல முறையில் நடந்து வந்த இந்து நேசன் பத்திரிகையில், திரைப்பட நடிகர், நடிகைகள் பற்றி தமிழில் ஆபாசமாக எழுதத் தொடங்கினார்.  

## கொலை வழக்கு

8-11-1944 அன்று, சென்னை புரசவாக்கத்தில் கத்தியால் குத்தப்பட்டு, 9-11-1944 அன்று உயிரிழந்தார்.  

## குறிப்புகளும் மேற்கோள்களும்
# டி. வி. தாமஸ்

**டி. வி. தாமஸ்** (*T. V. Thomas*) (ஜூலை 2, 1910-மார்ச் 26, 1977) இந்திய கம்யூனிஸ்ட் கட்சியின் பழந்தலைவர். அவரது சமகாலத்திய இளைஞர்களைப் போல மாணவப் பருவத்திலேயே அரசியலில் ஈடுபட்டு, இந்திய விடுதலைப் போரட்டம் மற்றும் திருவிதாங்கூரில் திவான்களின் ஆட்சிக்கெதிரான போராட்டங்களில் பங்கேற்றவர். உழைப்பாளர்களின் நலனுக்காக செயற்பட்ட இவர் நீதிக்கும் நியாயத்திற்குமான போராட்டங்களில் தவறாமல் முன்னிருந்தார். கம்யூனிஸ்ட் கட்சிக்கு மக்களிடையே ஆதரவு கிடைப்பதற்கு இவரது செயற்பாடுகளும் முக்கிய காரணமாக அமைந்தன.  

## அரசியல் வாழ்க்கை
உழவர்கள் மற்றும் தொழிலாளிகள் இயக்கங்கள் பலவற்றை வழிநடத்தினார். புன்னபரா-வயலார் போராட்டத்தில் முன்னணிப் பங்களிப்பாளராக இருந்தார். திருவிதாங்கூர்-கொச்சி சட்டப் பேரவைக்கு 1952 இல் தேர்ந்தெடுக்கப்பட்டார். 1954 முதல் 1956 வரை அப் பேரவையில் எதிர்க்கட்சித் தலைவராக இருந்தார். 1957 இல் கேரள மாநில சட்டப் பேரவைத் தேர்தல் முதன்முதலில் நடைபெற்றபோது கம்யூனிஸ்ட் கட்சியின் சார்பில் ஆலப்புழா தொகுதியில் போட்டியிட்டு வெற்றி பெற்று, ஈ. எம். எஸ். நம்பூதிரிப்பாட்டின் கேரள அமைச்சரவையில் தொழில் மற்றும் போக்குவரத்து அமைச்சரானார் (5.4.1957 - 31.7.1959). அதே ஆண்டில் கேரளாவின் மற்றொரு முக்கிய அரசியல்வாதியும் அமைச்சருமாக இருந்த கே. ஆர். கௌரி அம்மாவை மணந்தார். 1964 இல் கம்யூனிஸ்ட் கட்சி இரண்டாகப் பிளவுபட்டுப் புதிதாக மார்க்சிஸ்ட் கம்யூனிஸ்ட் கட்சி தொடங்கப்பட்ட போதும் அவர் பழைய கம்யூனிஸ்ட் கட்சியிலேயே இருந்தார்  

மூன்றாவது மற்றும் நான்காவது கேரள மாநிலச் சட்டப்பேரவைத் தேர்தல்களிலும் ஆலப்புழாத் தொகுதியில் போட்டியிட்டு வெற்றி பெற்றார். 6.3.67 முதல் 21.10.69 வரை ஈ. எம். எஸ் அமைச்சரவையில் தொழிற்துறை அமைச்சாராகப் பதவி வகித்தார். பின்னர் அச்சுத மேனன் தலைமையிலான அமைச்சரவையிலும் 25.9.71 முதல் 25.3.77 வரை தொழிற்துறை அமைச்சாராகப் பதவி வகித்தார். தொழிற்துறை அமைச்சராக இருந்தபோது, தொழில்முனைவோர்களை ஊக்குவித்து கேரளாவின் தொழில்மயமாக்கலுக்கு முக்கியத்துவம் அளித்தார்.
# கிறிஸ் பைன்



**கிறிஸ் பைன்**(Chris Pine, பிறப்பு: ஆகஸ்ட் 26, 1980) ஒரு அமெரிக்க நாட்டு நடிகர் ஆவார். இவர் 2009ம் ஆண்டு **ஸ்டார் ட்ரெக்** என்ற திரைப்படத்தில் நடித்ததன் மூலம் எல்லோருக்கும் மிகவும் பரிசியமான நடிகர் ஆனார். அதை தொடர்ந்து "த பிரின்ஸஸ் டயரீஸ் 2: ராயல் எங்கேஜ்மென்ட், திஸ் மீன்ஸ் வார், திஸ் மீன்ஸ் வார்'' போன்ற பல திரைப்படங்களில் நடித்துள்ளார்.  

## ஆரம்பகால வாழ்க்கை
பைன் கலிபோர்னியா, லாஸ் ஏஞ்சல்ஸ் நகரில் பிறந்தார். இவருடைய தந்தை **ராபர்ட் பைன்**, மற்றும் இவரின் தாயார் **க்விந் கில்ஃபர்ட்**, இவர்கள் திரைப்பட நடிகர்கள் ஆவார்.  

## திரைப்படங்கள்
- 2004: வை ஜேர்மனி?
- 2004: த பிரின்ஸஸ் டயரீஸ் 2: ராயல் எங்கேஜ்மென்ட்
- 2005: கன்பிச்சியன்
- 2005: த புல்ஸ்
- 2006: சுர்றேண்டேர் டோரதி
- 2006: ஜஸ்ட் மை லக்
- 2006: பிளைண்ட் டேட்டிங்
- 2006: ஸ்மோக்கின்'ஏக்ஸ்
- 2008: பாட்டில் ஷாக்
- 2009: ஸ்டார் ட்ரெக்
- 2009: க்யாரியர்ஸ்
- 2009: பியான்ட் ஆல் பௌன்ட்ரீஸ்
- 2010: ஸ்மால் டௌந் ஸ்யாடர்டே நைட்
- 2010: குவாண்டம் குவெஸ்ட்: அ காசினி ஸ்பேஸ் ஒடிஸி
- 2010: உன்சடோப்பப்ளே
- 2012: திஸ் மீன்ஸ் வார்
- 2012: பீபல் லைக் உஸ்
- 2013: ரைஸ் ஆஃப் த கார்டியன்ஸ்
- 2013: ஸ்டார் ட்ரெக் இன்டூ தர்க்னேச்ஸ்
- 2014: ஜேக் ரியான்: ஷேடோ ரிக்ருட்
- 2014: ஸ்ட்ரெட்ச்
- 2014: இன்டோ தி வூட்ஸ் - விரைவில் வெளியீடு
- 2014: ஹாரிபல் பாஸஸ் 2 - விரைவில் வெளியீடு
- 2014: ஸீ போர் ஜக்கரியா - விரைவில் வெளியீடு

## சின்னத்திரை
- 2003: இஆர்
- 2003: த கார்டியன்
- 2003: சிஎஸ்ஐ: மியாமி
- 2005: அமெரிக்கன் ட்ரீம்ஸ்
- 2005: சிக்ஸ் பீட் உண்டர்
- 2009: சாட்டர்டே நைட் லைவ்

## வீடியோ விளையாட்டு
- 2013: ஸ்டார் ட்ரெக்
# அமைப்புமுறையற்ற தன்மையின் கொடுங்கோன்மை



**அமைப்புமுறையற்ற தன்மையின் கொடுங்கோன்மை** (*The Tyranny of Structurelessness*) என்பது அமெரிக்கப் பெண்ணியலாளர் யோ ஃபிரீமன் அவர்களால் 1970 களில் எழுதப்பட்ட, பெரும் தாக்கத்தை ஏற்படுத்திய ஒரு கட்டுரை ஆகும். இக் கட்டுரை 1960 களில் புரட்சிகர பெண்ணிய குழுக்களில் நிலவிய கட்டமைப்பு மற்றும் அதிகாரச் சிக்கல்களை ஆய்கிறது..  

}}
# நல்லூர் (திருநெல்வேலி)



**நல்லூர்** (*Nallur*) என்பது இந்தியாவின் தமிழ்நாடு மாநிலம் திருநெல்வேலி மாவட்டம் ஆலங்குளம் ஊராட்சி ஒன்றியத்தின் கீழ் அமைந்துள்ள ஒரு கிராமம் ஆகும். இது காசியாபுரம், ஆலடிப்பட்டி, வைத்திலிங்கபுரம், சிவகாமிபுரம், அரவன்குடியிருப்பு, காமராஜ்நகர், பெரியார்நகர், ராஜீவ்காந்திநகர் ஆகிய பகுதிகளை உள்ளடக்கியது.  

இவர்களின் முதன்மையான தொழில் விவசாயம், பலசரக்கு மளிகை வியாபாரம். மேலும் அரிசி உற்பத்தி ஆலை, எண்ணெய் உற்பத்தி ஆலை, ஆடை உற்பத்தி செய்தல், திருநீர் உற்பத்தி செய்தல், தேங்காய் கொப்பறை காயவைத்தல், செங்கல் சூளை, மரவேலை என பலதரப்பட்ட தொழில்களில் ஈடுபடுகின்றனர். மேலும் இங்கு உள்ள பெண்கள் பீடி சுற்றும் கைத்தொழிலை முதன்மை தொழிலாக செய்கின்றனர். காசியாபுரம் முத்தாரம்மன் கோவில் அருகே அரசு பொது அறிவு நூலகம் ஒன்று அமைந்துள்ளது.  

## பள்ளிகள்
- மேற்கு திருநெல்வேலி மேல்நிலைப் பள்ளி
- ஸ்ரீ வைத்திலிங்க சுவாமி உயர்நிலைப் பள்ளி
- T. D. T. A தொடக்க நிலைப் பள்ளி
- C. M. S தொடக்க நிலைப் பள்ளி
- C. S. I ஜெயராஜ் அன்னபாக்கியம் கலை மற்றும் அறிவியல் கல்லூரி
# குமாரராசு வெங்கட லட்சுமண ராவு


**குமாரராசு வெங்கட லட்சுமண ராவு** இந்தியாவைச் சேரந்த வரலாற்றாளர். இவர் "ஆந்திர விஞ்ஞான சர்வாஸ்வம்" என்ற பெயரிலான மூன்று தொகுதிகள் கொண்ட கலைக்களஞ்சியம் போன்ற நூலைப் பதிப்பித்து வெளியிட்டார். இந் நூலில் இவர் வரலாறு, அறிவியல், தெலுங்கு மொழி, கணிதம், வானியல், கவின்கலை உள்ளிட்ட தலைப்புகளில் 40 கட்டுரைகளை இவர் எழுதியிருந்தார். தனது 46 ஆம் அகவையில் இவர் காலமானார்.
# நீலம் தவான்

**நீலம் தவான்** (neelam dhawan) இவர் *ஹியூலெட் பக்கார்ட்* நிறுவனத்தின் பெண் நிர்வாக இயக்குநர் ஆவார்.  
## படிப்பு
இந்தியாவின் தலைநகரான டெல்லியில் உள்ள செயின்ட் ஸ்டீபன் கல்லூரியில் பொருளாதாரத்தில் இளங்கலைப் பட்டம் பெற்றார். மற்றும் நிர்வாகவியலில் முதுகலை பட்டமும் பெற்றுள்ளார்.  
## தொழில்
தற்சமயம் ஹியூலெட் பக்கார்ட் (இந்தியா) என்ற நிறுவனத்தின் நிர்வாக இயக்குநராக உள்ளார். ஏஷியன் பெயின்ட்ஸ், ஹிந்துஸ்தான் யூனி லீவர், ஹெச்சிஎல், மற்றும் ஐபிஎம் போன்ற நிறுவனத்தில் அதிகாரியாக இருந்துள்ளார். 2005ம் ஆண்டுமுதல் 2008ம் ஆண்டுவரை மைக்ரோசாப்ட் நிறுவனத்தில் நிர்வாக பிரிவு இயக்குநராக இருந்துள்ளார்.  

## விருது
சிறந்த தொழில் முனைவோர், சிறந்த பெண் நிர்வாகி போன்ற விருதுகளைப் பெற்றுள்ளார்.  

## மேற்கோள்
# புலிச்சிங்கம்



**புலிச்சிங்கம்** அல்லது **வேயரிமா** (ஆங்கிலம்: Tigon) என்பது ஆண்புலியும் பெண்சிங்கமும் சேர்ந்த கலப்பினத்தில் பிறந்த பூனை இனத்தைச் சேர்ந்த பேரின விலங்காகும். இவ்வினம் லைட்டிகான் விலங்கைப்போல் ஒரு கலப்பின விலங்கு ஆகும். இதன் வளர்ச்சி அசுர தன்மை கொண்டதாக உள்ளது. இந்த விலங்கு உயிரின தோன்றலின் போது இருந்தவை அல்ல. 19ம் நூற்றாண்டுக்கும் 20ம் நூற்றாண்டிற்கும் இடைப்பட்ட காலத்தில் மனிதனின் ஆராய்ச்சியினால் கலப்பு இனமாக பிறந்த ஒரு விலங்கு. ஜெரார்டு ஐல்ஸ் என்பவர் மூன்று **டைகான்** இருந்ததாக குறிப்பிட்டுள்ளார். ஆனால் லிகர் பார்த்ததாக குறிப்பிடவில்லை.  
**டைகான்** விலங்கைப் பார்த்தால் இரண்டு மரபணு மூலம் பிறந்தது என்று கண்டுபிடித்துவிட முடியும். ஏனெனில் இவை இரண்டு பெற்றோரின் குணங்களையும் வெளிப்படுத்தும் தன்னை கொண்டதாக உள்ளது.  

## கருவுற்றல்
ஜெர்மனி நாட்டின் மாநிலமான பவேரியாவின் தலைநகரான மீனிக் என்ற இடத்தில் உள்ள கெல்லாப்ரான் (Hellabrunn Zoo) மிருக காட்சிசாலையில் 1943ம் ஆண்டு கருச்சேர்க்கை வெற்றிகரமாக நடந்தது. இங்கு பெண் குட்டி சுகாதாரமாக பிறந்தது.  
வின் கான்பரா அருகில் உள்ள மிருக காட்சிசாலையில் **டைகான்**]]
# டாம் ஹிடில்ஸ்டன்



**தாமஸ் வில்லியம் ஹிடில்ஸ்டன்** (பிறப்பு: பெப்ரவரி 9, 1981) என்பவர் இங்கிலாந்து நாட்டு நடிகர் ஆவார். இவரின் நடிப்பு திறனுக்காக டோனி விருது, பிரித்தானிய அகாடமி திரைப்பட விருது மற்றும் இரண்டு பிரைம் டைம் எம்மி விருதுகளுக்கான பரிந்துரைகளுடன், கோல்டன் குளோப் விருது மற்றும் லாரன்ஸ் ஆலிவர் விருது உள்ளிட்ட பல்வேறு பாராட்டுகளைப் பெற்றார்.  

இவர் மார்வெல் திரைப் பிரபஞ்சத் திரைப்படங்களான தோர்,, தி அவெஞ்சர்ஸ் (2012), தோர்: த டார்க் வேர்ல்டு (2013), அவெஞ்சர்ஸ்: ஏஜ் ஆஃப் அல்ட்ரான் (2015), தோர்: ரக்னராக் (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) மற்றும் 2021 ஆம் ஆண்டில் டிஸ்னி+ தொடரான லோகி என்ற வலைத் தொடரிலும் லோகி என்ற கதாபாத்திரத்தில் நடித்ததன் மூலம் மிகவும் அறியப்படும் நடிகர் ஆனார்.  

## திரைப்படங்கள்
'' என்ற திரைப்படத்தின் வெளியீட்டு விழாவில்.]]  

| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2001 | தி லைப் அன்ட் அட்வென்சர்ஸ் ஆப் நிக்கோலஸ் நிக்கலேபி | லோர்ட் | தொலைக்காட்சி திரைப்படம் |
| 2001 | கான்ஸ்பிரசி | போன் ஆபரேட்டர் | தொலைக்காட்சி திரைப்படம் |
| 2002 | தி கேதரிங் ஸ்டார்ம் | ரண்டோல்ப் சர்ச்சில் | தொலைக்காட்சி திரைப்படம் |
| 2005 | எ வேஸ்ட் ஒப் ஷேம் | ஜான் ஹால் | தொலைக்காட்சி திரைப்படம் |
| 2006 | அன்ரிலேடடு | ஓக்லே |  |
| 2008 | மிஸ் ஆஸ்டின் ரிக்ரெட்ஸ் | ஜான் பிளம்டெர் | தொலைக்காட்சி திரைப்படம் |
| 2010 | ஆற்சிபெலாகோ | எட்வர்டு |  |
| 2011 | தோர் | லோகி |  |
| 2011 | மிட்நைட் இன் பாரிஸ் | எப் ஸ்காட் பிட்ஸ்ஜெரால்ட் |  |
| 2011 | வார் ஹார்ஸ் | கேப்டன் நிக்கோலஸ் |  |
| 2011 | பிரெண்டு ரிக்வெஸ்ட் பெண்டிங் | ரோம் | குறும்படம் |
| 2012 | தி டீப் புளூ சீ | பிரெட்டி பேஜ் |  |
| 2012 | அவுட் ஆப் டைம் | மேன் | குறும்படம் |
| 2012 | தி அவேஞ்சர்ஸ் | லோகி |  |
| 2012 | அவுட் ஆஃப் டார்க்னெஸ் | மேல் | குறும்படம் |
| 2012 | ஹென்றி 4, பகுதி 1, 2 | இங்கிலாந்தின் ஐந்தாம் ஹென்றி | பி.பி.சி தொலைக்காட்சி திரைப்படம் |
| 2012 | தி ஹாலோ கிரவுன் | இங்கிலாந்தின் ஐந்தாம் ஹென்றி | பி.பி.சி தொலைக்காட்சி திரைப்படம் |
| 2013 | ஒன்லி லவர்ஸ் லெஃப்ட் அலைவ் | ஆதாம் |  |
| 2013 | எக்சிபிஷன் | ஜேமி மேக்மில்லன் |  |
| 2013 | தோர்: த டார்க் வேர்ல்டு | லோகி |  |
| 2014 | மப்பட்ஸ் மோஸ்ட் வாண்டடு | கிரேட் எஸ்கேபோ | விரைவில் வெளியீடு |
| 2014 | த பைரேட் பெயாறி | கேப்டன் ஹூக் (குரல்) |  |
| 2014 | யுனிட்டி | திரைப்படத்தின் கதையை விவரிப்பவர் | ஆவணத் திரைப்படம் |
| 2015 | கிரிம்சன் பீக் | சர் தாமஸ் ஷார்ப் | படப்பிடிப்பில் |

## தொலைக்காட்சி தொடர்
- 2001 - ஆர்மடில்லோ
- 2006 - விக்டோரியா கிராஸ் ஹீரோஸ்
- 2006 - கலாப்பகோஸ்
- 2007 - கேஷுவாலிட்டி
- 2008 - வல்லாண்டர்
- 2009 - ரிட்டர்ன் டு கிரான்போர்டு
- 2009 - டார்வின்ஸ் சீக்கிரெட் நோட்புக்
- 2012 - ரோபோட் சிக்கன்
- 2013 - பேமிலி கய்
# ஊசுடேரி பறவைகள் சரணாலயம்

**ஊசுடேரி பறவைகள் சரணாலயம்** அல்லது **ஊசுடு ஏரி பறவைகள் சரணாலயம்** (Ousteri Bird Sanctuary or Oussudu Lake Bird Sanctuary) என்பது புதுவையில் உள்ள பழமையான ஏரியான ஊசுடு ஏரியில் அமைந்துள்ளது ஆகும். இந்த ஏரி 2008-இல் பறவைகள் சரணாலயமாக புதுச்சேரி அரசால் அறிவிக்கப்பட்டது.  

## ஊசுடு ஏரி
இந்த ஏரி காவேரி நதியின் வடக்கே புதுவையில் இருந்து 10 கிலோமீட்டர் தொலைவில் உள்ளது. இது கிட்டத்தட்ட 390 ஹெக்டேர் பரப்பளவுடையது. இந்த ஏரிக்கு சோழ மன்னன் கோப்பெருஞ்சிங்கன் மதகுகளும் கால்வாய்களும் கட்டினான் என்று திருவக்கரைக் கோயில் கல்வெட்டுகள் தெரிவிக்கின்றன. இந்த ஏரி புதுச்சேரியிலிருந்து மேற்கே 12 கி.மீ. தொலைவில் அமைந்துள்ளது. ஏரியின் மொத்த நீர்ப்பிடிப்புப் பகுதி 15.54 சதுர கி.மீ. ஏரிக் கரையின் மொத்த நீளம் 7.2 கி.மீ. மொத்தக் கொள்ளளவு 54 கோடி கனஅடி. சங்கராபரணி ஆறு, வீடூர் அணையிலிருந்து ஊசுட்டேரிக்கு நீர் வருகிறது. மேலும் சுத்துக்கேணி கால்வாய் மூலம் செஞ்சியாற்றிலிருந்தும் ஏரிக்குப் பெருமளவில் நீர் வருகிறது. இதனால் பாசன வசதிபெறும் நிலங்கள் தோராயமாக 1,500 ஹெக்டேர்.  

நவம்பர் மாதம் முதல் பிப்ரவரி மாதம் வரை உலகம் முழுவதிலும் இருந்து இங்கு பறவைகள் படையெடுக்கும். சில பறவைகள் இனபெருக்கம் செய்ய ஏற்ற சூழ்நிலை இங்கு உள்ளது.  

2008 ஆம் ஆண்டு புதுவை அரசு இந்த ஏரியை பறவைகள் சரணாலயமாக அறிவித்தது .800 ஹெக்டர் பரப்பளவு கொண்ட இந்த எரி புதுவை பகுதியில் 390 ஹெக்டரும் தமிழக பகுதியில் 410 ஹெக்டரும் உள்ளது .இங்கு காணப்படும் பறவைகள் சிலவற்றின் பட்டியில் கீழே கொடுக்கப்பட்டு உள்ளது.  

இந்த நன் நீர் ஏரியில் உள்ள பல நீர்த் தாவரங்கள்( பெருநிலைத் தாவரம்) பறவைகள் உணவை கொள்கின்றன .  
- சராசரி கடல் மட்டத்தில் இருந்து சுமார் 15 மீட்டர் மேட்டில் அமைந்து உள்ளது .
- ஆண்டின் சராசரி அதிகபட்ச வெப்ப நிலை -33.1 செல்சியஸ்
- ஆண்டின் சராசரி குறைந்தபட்ச வெப்ப நிலை - 24.1 செல்சியஸ்
- ஆண்டின் மொத்த மழைப் பொழிவு அளவு - 1338 மில்லிமீட்டர்
- பட்டாம் பூச்சி பலவகைகள் இங்கு உள்ளன .
## பறவைகள் பட்டியல்
- பூநாரை
- நத்தை குத்தி நாரை
- மஞ்சள் மூக்கு நாரை
- உண்ணிக்கொக்கு
- கரண்டிவாயன்
- குள்ளத்தாரா
- காட்டு வாத்து
- பட்டைத்தலை வாத்து
- கருநீர்க்கோழி
- சாதாரண மைனா
- நீலச்சிறகி
- அன்னம்
- வெண்தலை சிலம்பன்(பன்றிக்குருவி )
- குளத்துக் கொக்கு
- தட்ட வாயன்
- ஊசிவால் வாத்து
- சாம்பல் கூழைக்கடா
- குயில்

## புகைப்படங்கள்
# ஏப்ரல் 2014


**ஏப்ரல் 2014** (*April 2014*) , 2014 ஆம் ஆண்டின் நான்காவது மாதமாகும். இம்மாதம் ஒரு செவ்வாய்க்கிழமையில் ஆரம்பித்து 30 நாட்களின் பின்னர் ஒரு புதன்கிழமை முடிவடைகிறது.இசுலாமிய நாட்காட்டியின் படி **கிஞ்சுரா 1435**ம் ஆண்டின் **ஜமா அத்துல் ஆகிர்**மாதம் ஏப்ரல் 1 செவ்வாய்க்கிழமை தொடங்கி ஏப்ரல் 30 புதன் (கிழமை) முடிவடைகிறது.  

## சிறப்பு நாட்கள்
- ஏப்ரல் 4 - நேச நாயனார் குருபூசை
- ஏப்ரல் 6 - கணநாத நாயனார் குருபூசை
- ஏப்ரல் 8 - இராம நவமி
- ஏப்ரல் 8 - முனையடுவார் நாயனார் குருபூசை
- ஏப்ரல் 13 - பங்குனி உத்திரம்
- ஏப்ரல் 14 - சித்திரைப் புத்தாண்டு
- ஏப்ரல் 17 - புனித வியாழன்
- ஏப்ரல் 18 - புனித வெள்ளி
- ஏப்ரல் 19 - புனித சனி
- ஏப்ரல் 20 - உயிர்ப்பு ஞாயிறு
- ஏப்ரல் 28 - அமாவாசை

## நிகழ்வுகள்

## இறப்புகள்
- ஏப்ரல் 17 - கபிரியேல் கார்சியா மார்க்கேஸ், இலக்கியத்துக்கான நோபல் பரிசு பெற்ற கொலம்பிய எழுத்தாளர் (பி. 1927)
- ஏப்ரல் 17: கர்பால் சிங், மலேசிய வழக்கறிஞர், அரசியல்வாதி (பி. 1940)

---
# எதிர்-திருத்தந்தை ஐந்தாம் அலெக்சாண்டர்



** ஐந்தாம் அலெக்சாண்டர்** (, ; இயற்பெயர்: பெத்ரோஸ் பிலார்கோஸ், ca. 1339 – மே 3, 1410) என்பவர் மேற்கு சமயப்பிளவின் போது (1378–1417) எதிர்-திருத்தந்தையாக ஆட்சி செய்தவர் ஆவார். ஜூன் 26, 1409 முதல் 1410இல் தனது இறப்புவரை இவர் ஆட்சி செய்தார். கத்தோலிக்க திருச்சபையின் அதிகாரப்பூர்வ ஏடுகளின்படி இவர் ஒரு எதிர்-திருத்தந்தை ஆவார்.  

கிரேக்க-இத்தாலிய வழிமரபினரான இவர் கிரீட்டில் 1339இல் பிறந்தார். இவரின் இயற்பெயர் பெத்ரோஸ் பிலார்கோஸ் ஆகும்.  

பிரான்சிஸ்கன் சபையில் இணைந்த இவர் ஆக்சுபோர்டு மற்றும் பாரிசுக்கு கல்வி கற்ற அனுப்பப்பட்டார். இவர் பாரிசில் இருக்கும் போது மேற்கு சமயப்பிளவு நிகழ்ந்தது. இவர் அச்சமயம் திருத்தந்தை ஆறாம் அர்பனை (1378–89) ஆதரித்தார். பின்னர் லோம்பார்டியில் பணியாற்றிய இவர், 1386இல் பியாசென்சாவின் ஆயராகவும், 1387இல் விசென்சாவின் ஆயராகவும், 1402இல் மிலன் நகரின் ஆயராகவும் நியமிக்கப்படார்.  

1405இல் திருத்தந்தை ஏழாம் இன்னசெண்ட் இவரை கர்தினாலாக உயர்த்தினார். இதன்பின்பு இவர் பிளவை முடிவுக்கு கொணர பாடுபட்டார். இதற்காக மார்ச் 25, 1409இல் பீசா பொதுச்சங்கத்தைக் கூட்ட உதவினார். இதனால் திருத்தந்தை பன்னிரண்டாம் கிரகோரியின் கோவத்துக்கு ஆளாகி தனது கர்தினால் பதவியையும், ஆயர் பதவியையும் இழந்தார். ஆயினும் பீசா பொதுச்சங்கம் தாம் காலியாக இருப்பதாக அறிக்கையிட்ட திருத்தந்தைப்பதவிக்கு இவரை தேர்வு செய்து ஜூன் 26, 1409இல் இவருக்கு முடி சூட்டடியது. இது மற்றுமொரு திருத்தந்தையை உருவாக்கி சிக்கலை பெரிதாக்கியது.  

இவர் 10 மாதம் மட்டுமே இப்பதவியில் பணியாற்றினார். 3 மே 1410 இரவு இவர் இறந்தார். இவருக்குப்பின்பு எதிர்-திருத்தந்தை இருபத்திமூன்றாம் யோவான் தேர்வானார். 1418இல் கூடிய காண்ஸ்தான்சு பொதுச்சங்கம் பீசா பொதுச்சங்கத்தால் தேர்வானவர்களை எதிர்-திருத்தந்தையாக அறிக்கையிட்டது. இக்காலத்தில் நிலவிய குழப்பத்தால் 1492இல் திருத்தந்தையாக தேர்வானவர் திருத்தந்தை ஆறாம் அலெக்சாண்டர் என்னும் பெயரை ஏற்றார். இதனால் *திருத்தந்தை ஐந்தாம் அலெக்சாண்டர்* என்னும் பெயரை ஆட்சி பெயராக எத்திருத்தந்தையும் ஏற்கவில்லை.
# உமையாள்புரம் சுவாமிநாதர்


**உமையாள்புரம் சுவாமிநாதர்** (Umayalpuram Swaminathar) (மே 22, 1867 - ஆகத்து 8, 1946) தமிழகத்தைச் சேர்ந்த ஒரு கருநாடக இசைக் கலைஞர் ஆவார்.  

## இசைப் பரம்பரை
இவரது தந்தை சிவசம்பு. ஸ்ரீ தியாகப் பிரம்மத்தின் சீடரான உமையாள்புரம் கிருஷ்ண பாகவதர் இவரது குரு. ஆகவே சுவாமிநாத ஐயர் ஸ்ரீ தியாகராஜரின் இசைப் பரம்பரையில் வந்தவராவார்.  

பின்னர் சுந்தர பாகவதர், மகா வைத்தியநாத சிவன், வீணை வித்துவான் திருவாலங்காடு தியாகராஜர், கெக்கரை முத்து ஆகியோரிடமும் இசை பயின்றார். அத்துடன் *அதட்டல்* எனப்படும் ஆளுமை உணர்வுடன் கச்சேரி செய்வதை அவர் விரும்பவில்லை எனவும் செம்மங்குடி குறிப்பிட்டார். தனது குருகுலவாச அநுபவம் பற்றிக் கூறும்போது சுவாமிநாதர் மிகவும் அன்புடன் தனது அறிவை மாணவர்களுக்கு ஊட்டினார் என்றும் மாணவர்கள் அவரை ஒரு தந்தையாகவும் கண்டிப்பான ஆசிரியராகவும் உணர்ந்தார்கள் எனக் கூறியுள்ளார். அவர் கற்றுக்கொடுத்த மிகவும் அரிதான *சங்கதி*களை தான் பல இரவுகள் தூங்காமல் விழித்திருந்து கற்றதாகவும் விசுவநாதர் குறிப்பிட்டுள்ளார்.  
- திருவாவடுதுறை ஆதீனம் ஆஸ்தான வித்துவான்.
- நாதானுபாவசரஜ்ஞ, 1940 ஆம் ஆண்டு காஞ்சி பரமாச்சாரிய சுவாமிகள் வழங்கியது.

## வாழ்க்கை
சுவாமிநாதர் கும்பகோணத்திலே வாழ்ந்தார். அவ்வப்போது சென்னைக்கு வந்து கல்லிடைக்குறிச்சி வேதாந்த பாகவதர் போன்ற சில மாணவர்களுக்கு இசை கற்றுக் கொடுத்தார். இவருக்கு வெங்கடராமன், ராஜகோபாலன் என இரண்டு மகன்கள். அவர்கள் இருவரும் வயலின் வித்துவான்கள். இவர்களில் முன்னவர் மியூசிக் அகாதமியின் "ஆசிரியர்க்கான இசைக் கல்லூரி"யில் சில காலம் பணியாற்றினார். அத்துடன் உமையாள்புரம் பாணியில் தியாகராஜ கீர்த்தனைகளை பரவச் செய்யுமுகமாக பல கீர்த்தனைகளை இசைக் குறியீட்டுடன் சுதேசமித்திரன் பத்திரிகையில் வெளியிட்டார்.
# முதலாம் ஜஸ்டினியன்



**முதலாம் ஜஸ்டினியன்** (இலத்தீன்: Flavius Petrus Sabbatius Justinianus Augustus, கிரேக்கம்: Φλάβιος Πέτρος Σαββάτιος Ἰουστινιανός Flábios Pétros Sabbátios Ioustinianos, பி. 482, இ. நவம்பர் 14, 565) 527 முதல் 565 வரை பைசாந்தியப் பேரரசின் பேரரசராக இருந்தார். இலத்தீன் தாய்மொழியாக வைத்துக்கொண்டிருந்த கடைசி ரோமப் பேரரசர் இவர். ஜஸ்டினியன் ஆட்சி காலத்தில், முன்னாள் ரோமப் பேரரசின் மேற்கு பகுதிகளை மறுபடி கைப்பற்ற முயற்சி செய்து, வடக்கு ஆப்பிரிக்கா, இத்தாலி, ஐபீரிய மூவலந்தீவு, கிழக்கு ஐரோப்பா ஆகிய இடங்களை கைப்பற்றியுள்ளார்.  

ஜஸ்டினியன் ஆட்சிக்காலத்தில் பைசாந்தியப் பேரரசின் சட்டம், கட்டிடக்கலை, பொருளாதாரம் முன்னேறி வந்தது. ஹேகியா சோபியா உள்ளிட்ட பல புகழ்பெற்ற கட்டிடங்களின் உருவாக்கத்தை மேற்பார்வையிட்டார். ஜஸ்டினியனால் வெளியிடப்பட்ட கோர்ப்பஸ் ஜூரிஸ் சிவிலிஸ் என்கிற சட்ட நூல், பல நாடுகளில் இன்று வரை பயனில் உள்ள குடிமையியல் சட்ட முறையின் அடிப்படையாக அங்கீகரிக்கப்படுகிறது.  

கிழக்கு மரபுவழி திருச்சபையில் ஜஸ்டினியன் புனிதராக வணங்கப்படுகிறார்.
# உமையாள்புரம்


**உமையாள்புரம்** (Umayalpuram or Umaiyalpuram) என்பது இந்தியா, தமிழ் நாடு, தஞ்சாவூர் மாவட்டம் பாபநாசம் வட்டத்தில் உள்ள 120 வருவாய் கிராமங்களில் ஒன்றாகும்.  

## அமைவிடம்
கும்பகோணத்திலிருந்து திருவையாறு செல்லும் வழியில் கும்பகோணத்திலிருந்து 12 கிலோமீட்டர் தூரத்தில் இந்த ஊர் அமைந்துள்ளது. மாவட்டத் தலைநகர் தஞ்சாவூரிலிருந்து வடக்கே 23 கிலோமீட்டர் தொலைவில் உள்ளது. கிழக்கே கும்பகோணம், வலங்கைமான் வட்டங்களும், தெற்கே அம்மாப்பேட்டை வட்டமும், மேற்கே திருமானூர் வட்டமும், வடக்கே அரியலூர் வட்டமும் எல்லைகளாக அமைந்துள்ளன.  

தஞ்சாவூர், நாஞ்சிக்கோட்டை, திருவாரூர், இலால்குடி என்பன அண்மையிலுள்ள நகரங்களாகும்.  

பாபநாசம், சுந்தரப்பெருமாள் கோவில் ஆகிய தொடர்வண்டி நிலையங்கள் அண்மையிலுள்ளன. ஆயினும் விரைவு வண்டிகளில் செல்வோர் தஞ்சாவூர் நிலையத்தில் இறங்கிச் செல்ல வேண்டும்.  

## நிருவாக தகவல்
நாடு: இந்தியா  

மாநிலம்: தமிழ் நாடு  

மாவட்டம்: தஞ்சாவூர்  

வட்டம்: பாபநாசம்  

பஞ்சாயத்து: உமையாள்புரம் II  

மக்கள் தொகை: 2011 ஆம் ஆண்டு கணக்கெடுப்பின்படி இந்த ஊரில் 1117 குடும்பங்களைச் சேர்ந்த 4697 நபர்கள் (2383 ஆண்கள், 2314 பெண்கள்)  

அஞ்சலகம்: உமையாள்புரம் (அஞ்சல் பட்டுவாடா உள்ள கிளை அலுவலகம்)  

அஞ்சல் குறியீடு: 614203  

தொலைபேசி குறியீடு: 04374  

## ஊர் சிறப்புகள்
### கோவில்கள்
500-1000 வருடங்களுக்கு பழமை வாய்ந்த குங்குமசுந்தரி அம்மன் உடனுறை காசி விசுவநாதர் ஆலயம்  

முருகப் பெருமானிடம் உபதேசம் பெறுவதற்காக சுவாமிமலைக்கு புறப்பட்ட ஈசன், தன்னுடன் வந்த உமையவளை, 'நீ இங்கேயே நிரந்தரமாக இரு!' என்று அமர வைத்து விட்டுச் சென்ற இடம்தான் உமையாள்புரம் என்கின்றன புராணங்கள்.. . .  

### அண்மையிலுள்ள தலங்கள்
உமையாள்புரத்திற்கு அண்மையில் முருகனின் அறுபடை வீடுகளில் ஒன்றான சுவாமிமலை, நவக்கிரக தலங்கள், தாராசுரத்தில் திராவிட கட்டிட கலைச் சிறப்பை எடுத்துக்காட்டும் ஐராவத சிவன் கோவில், கங்கைகொண்ட சோழீஸ்வரர் கோயில், பெருவுடையார் கோயில் ஆகியவை உள்ளன.  

### பிரபல நபர்கள்
- உமையாள்புரம் கே. சிவராமன் - மிருதங்க வாத்திய கலைஞர்
- உமையாள்புரம் சுவாமிநாத ஐயர் - கருநாடக இசைக் கலைஞர்
- இயக்குநர் ஷங்கர் - திரைப்படம் இயக்குநர்
- உமையாள்புரம் கிருஷ்ண பாகவதர் (சற்குரு தியாகராஜரின் சீடர். உமையாள்புரம் சுவாமிநாத ஐயர் இவரின் சீடர்)
- உமையாள்புரம் சுந்தர பாகவதர்
- உமையாள்புரம் சுந்தரம் ஐயர்
- உமையாள்புரம் விசுவ ஐயர் - கடம் கலைஞர்
- உமையாள்புரம் கோதண்டராம ஐயர் மிருதங்க வாத்திய கலைஞர்
- உமையாள்புரம் மாலி - மிருதங்க வாத்திய கலைஞர்